  Виталий Пронин Дэбес ёросысь Тыловай гуртысь культура юртлэн кивалтӥсез Людмила Ильинична Миронова.«Гурт адями-2015» конкурсэ мынам дэмламе потэ Дэбес ёросысь Тыловай гуртысь  культура юртлэсь кивалтӥсьсэ Людмила Ильинична Мироноваез.  Солэн ки улысьтыз пото тунсыко проектъёс, гурт калыкез клуб котыре огазея. Бадӟым саклык висъя гуртоослэсь  улонзэс шулдыргес, тунсыкогес каронлы.Мон сое 2 номинациосъя ик пусйысал: «Выжыоссэ утись» но «Ӟеч сюлэм». 2015-тӥ арын пыӵаны кутскем «Гуртэ мынам - удмурт гуртэ» проектэз али но азьланьтӥське.  Мӧзмыны маза ӧвӧл тыловайёслы: пӧртэм пумиськонъёс, ужрадъёс ортчо культура юртын.  Аслэсьтыз гинэ ӧвӧл, огъя гуртлэсь выжыоссэ тодон но утён бордын трос тырше Людмила Ильинична. Дано удмурт композиторлэн Геннадий Корепанов-Камскийлэн музей-усадьбаез 2011-тӥ арын усьтӥськем бере кӧня дырзэ, кужымзэ сётэ та сабырлы нылкышно юртэз шулдыртон, узырмытон понна. Нялтас вераме потэ, Людмила Ильинична Геннадий Михайловичлэн матысь  ӵыжы-выжыез луэ (племянницаез).Культура юртын гинэ ӧвӧл, Тыловай школаын но со пӧртэм пумо ужрадъёс ортчытъя: озьы удмуртлыкез гажан мылкыд пыӵатэ пиналъёслы но. Людмила Ильиничналы сӥзисько ужзэ тазьы ик мыло-кыдо азинтыны. Людмила Миронова кадь адямиос вылын возиське быдэс гурт - солэн шуныт мылкыдыз огазея калыкез.Светлана Федулова  Теги: гуртадями даноадямиос Дэбесёрос удмуртдунне  